**ЧИТАЛИЩЕ „ ХРИСТО БОТЕВ-1907”-ГР.НОВИ ИСКЪР КВ.КУРИЛО ; ул.”Искърско дефиле „№277;email;t\_veselinova@abv.bg**

**П Р О Г Р А М А**

**ЗА ДЕЙНОСТ ПРЕЗ 2023 ГОДИНА**

**1. ВЪВЕДЕНИЕ**

Програмата за развитие на читалищната дейност през 2023 г. е съобразена с изискванията на чл. 26 а, ал. 2 от Закона за народните читалища. Изготвянето на Програмата за развитие на читалищната дейност през 2023 г. цели обединяване на усилията за развитие и утвърждаване на читалището като важна обществена институция, реализираща културната идентичност на град Нови Искър. Програмата ще подпомогне и популяризира годишното планиране и финансиране на читалищната дейност.

На територията на град Нови Искър Народно читалище „Христо Ботев - 1907” , кв. Курило е най- голямо и обслужва население над 6 500 човека. Читалището има изключително значение за съществуващото културно многообразие и заедно с другите институции е фактор за интелигентния растеж, преследван от Европейския съюз, чрез инвестиции в образованието, творчеството.

**2. ОСНОВНА ЦЕЛ НА ПРОГРАМАТА:**

**2.1.** Да продължава партньорството на читалището с Район ”Нови Искър”, с училището, детските градини , НПО , местния бизнес с цел финансиране и намиране път към работещите хора за привличане в дейности.

**2.2.** Подпомагане на традиционните читалищни дейности и търсене на нови съвременни форми за тяхното развитие и предаване;

**2.3.** Необходима е подкрепа и насърчаване на любителското творчество, насочено към нематериалното културно наследство.

**2.4**. Развитие на професионалните умения и повишаване на квалификацията на работещите в културната институция.

**3. ОСНОВНИ ДЕЙНОСТИ ПО ИЗПЪЛНЕНИЕ НА**

**ПРОГРАМАТА**

**3.1 ОРГАНИЗАЦИОННА ДЕЙНОСТ:**

Организационната дейност в читалището е насочена към създаване на по-добри възможности за работа на читалищните дейци и потребителите, както и откликване на новите потребности на българското общество. Ще се работи за създаване на условия за организационна стабилност и утвърждаване ценностите на гражданското общество. В тази връзка се предвиждат следните основни задачи за изпълнение:

1. Дейности по привличане на нови членове на читалището;
2. Повишаване на културата за работа с читатели и потребители.
3. Сградата на читалището е с голяма площ и обем и се нуждае от непрекъснати текущи и основни ремонти, които трудно могат да се финансират.

Част от сградата на читалището се нуждае от ремонт:

1. изграждане на локално парно отопление;
2. отводняване
3. съоръжения за достъп на хора с увреждания;

Затова са необходими действия за проектиране и кандидатстване с проекти за реконструкция по национални и международни програми.

Техническата обезпеченост на читалището е сравнително добра.

**3.2 . ЛЮБИТЕЛСКО ТВОРЧЕСТВО И ХУДОЖЕСТВЕНО – ТВОРЧЕСКА ДЕЙНОСТ:**

Съществена част от дейността на читалището е грижата за разширяване и  развитие на любителското художествено творчество. Читалището се явява като най-естествения мост между миналото и съвремието и ролята му при създаването, укрепването и възпроизвеждането на традициите и културата по места е незаменима.

Художествено-творческата дейност в читалището цели запазване и развитие на традиционните ценности на българския народ, съхранение на обичаите и традициите, както и създаване на нови традиции, породени от нуждите на местните общности. Чрез тази дейност читалището ще работи за привличане на младите хора и учениците към читалищните самодейни колективи, както и за осмисляне свободното време на учениците през лятната ваканция. С изявите на читалището ще се работи за развитие и обогатяване на културния живот в населеното място, за утвърждаване на националното самосъзнание и отчитане и съхранение богатството на местната и етническа култура. Чрез тази дейност читалището ще има възможност за популяризиране на града в страната и чужбина. За осъществяване на тези задачи ще бъдат изпълнявани следните дейности и ще бъдат организирани следните празници:

1. Организиране и провеждане на местни фолклорни празници- събор;
2. Поддържане на утвърдените форми в любителското художествено творчество и създаване на нови;  ангажирано участие в общинските празници и др. прояви.
3. Съществуващите формации, групи,  клубове и др. по същество са много важен елемент в сферата на допълващото образование и в тях участват стотици хора;
4. Специално внимание и подкрепа на младите дарования; осъществяване на местни творчески проекти и инициативи със заинтересованите институции относно културното възпитание на децата, учащите се и младите хора и стимулиране на творческите им възможности /музика, фолклор, традиционни изкуства, танц, краезнание, литература и др./
5. Разширяване на художествено-творческото направление;
6. Участие в различни фолклорни и певчески фестивали и празници в региона и страната.
7. Осъвременяване на читалищните дейности и услуги чрез обучение на хората от всички възрасти с цел развитие на гражданското общество. Читалището – място за учене през целия живот.

През 2023 г. ще продължат да работят следните формации :

|  |  |  |
| --- | --- | --- |
| ФОРМАЦИИ: | РЪКОВОДИТЕЛ | БРОЙ УЧАСТНИЦИ |
| 1. Мъжка група за изворен  фолклор | Елена Божкова | 10 |
| 2. Женски народен хор  ” Омайни гласове” | Елена Божкова | 18 |
| 3. Ансамбъл за народни песни и танци “Нови Искър“ | Валери Гаганелов  Христо Иванов | 32 |
| 4. Детски танцов състав „Искрица“ – 2 групи | Николай Спасов | 30 |
| 5. Клуб по народни танци  „Хоп-троп” | Маргарита Георгиева | 15 |
| 6. Школа по английски  език - 4 групи | Ангелина Цветкова | 45 |
| 7. Школа по изобразително изкуство | Елена Хаджистоянова | 24 |
| 8. Детско ателие по  приложни изкуства | Елена Хаджистоянова | 10 |
| 9. Музикална школа по  пиано | Живка Миладинова | 26 |
| 10. Детска група по забавно и сценично изкуство | Соня Георгиева | 10 |
| 11. Таекуондо | Катерина Митева | 40 |
| 12. Детска група за народно пеене „Омайни гласове- джуниър“ | Елена Божкова | 6 |
| 13. Ударни инструменти | Явор Александров | 5 |

* 1. **БИБЛИОТЕЧНА ДЕЙНОСТ**

Библиотечната дейност е една от основните дейности на читалището. С богатият си библиотечен фонд от над 19.800 тома тя ще бъде насочена към:

* Превръщането на библиотеката в съвременен обществен информационен център, полезен партньор и ефективен участник в процесите на информационно осигуряване на гражданите на квартала;
* Библиотечно обслужване на гражданите.

Технологично обновяване на библиотечната дейност за предоставяне на информационно обслужване на читателите;

* Обновяване на библиотечният фонд чрез участие с проекти в програми на Министерството на културата и други спонсори .
* Експониране на изложби и кътове с литература , витрини.
* Организиране на:

- срещи с изявени творци;

- детски утра;

- литературни четения в библиотеката и в детските

градини и книги;

- „Лектория „Изкуство” – беседи

* Включване в плана на библиотеката на конкретни дейности за работа с подрастващите и приобщаване към читателската аудитория.
  1. **РАБОТА ПО СОБСТВЕНИ ПРОЕКТИ И ТАКИВА В СЪТРУДНИЧЕСТВО С ДРУГИ НПО:**

Тази програма е стъпка в осъществяването на насоките за превръщането на читалището в център за култура и образование. Постигането на поставените цели в Програмата изисква да се обединят усилията и ресурсите на всички страни, участващи в нейната реализация.

Модернизирането и укрепването ще се осъществи при насочване вниманието и усилията към задоволяване на реални обществени потребности чрез активното включване  на читалищното настоятелство   в разработването на целеви проекти.

**4. КУЛТУРНА ДЕЙНОСТ**

Неделима част от настоящата програма е културния календар на

НЧ “Хр.Ботев- 1907”, кв.Курило за 2023 г. / Приложение № 1 /

В него ще бъдат включени посещения на столични театри, концерти , срещи с известни личности ,творчески портрети ,събори и др.

**5. КРАЕВЕДСКА ДЕЙНОСТ**

Ще продължи работата по събиране на материали за **родния край**. Целта н е да се съберат материали и след обобщаване на събраното да се издаде книга. В нея ще се включат обичаи, легенди за местности в квартала , песни и разкази характерни за гр. Нови Искър.

**6. МАТЕРИАЛНО – ТЕХНИЧЕСКА БАЗА** **:**

Читалището извършва своята дейност в добра материална база.

Материално-техническата база на читалището включва сградния фонд, оборудването и обзавеждане на библиотека, салон, зали и други помещения.

Чрез участие в различни донорски програми и финансиране от общинския бюджет ще се търсят начини за подобряване на материално-техническата база и създаване на оптимални условия за работа и занимания. Основните задачи, по които ще се работи през 2023 год. ще бъдат:

**6.1.** Създаване на по-добри условия за работа в библиотеката, за посетителите и самодейците в читалището;

**6.2.** Модернизация на базата за разпространение и осигуряване на достъп до културно съдържание.

**6.3.Спешен ремонт на репетиционната зала като е належащо да се направи дренаж ,за да се отводнят основите .**

**6.4.Ремонт на външната фасада на сградата, откъм 170 СУ „ В. Левски ” , като се монтират улуци за отвеждане на водата.**

**7.ФИНАНСИРАНЕ НА ПРОГРАМАТА:**

Финансирането на читалището е регламентирано в Закона за народните читалища и се осъществява по следните начини:

**7.1.** Читалището финансира дейността в рамките на държавната субсидия;

**7.2.** Членски внос

**7.3.** Дарения

**7.4.** Други законови приходи

**8.** **ИНДИКАТОРИ ЗА ОЦЕНКА ИЗПЪЛНЕНИЕТО НА ПРОГРАМАТА:**

**8.1.** Брой нови книги;

**8.2.** Брой читатели;

**8.3.** Брой и качество на проведени празненства, концерти, чествания;

**8.4.** Брой организирани школи, клубове, курсове, кръжоци, групи; постижения;

**8.5.** Брой участници в организираните школи, клубове, курсове, кръжоци, групи;

**8.6.** Брой участия в местни, регионални, национални празници и конкурси;

**8.7.** Награди от участия в конкурси, фестивали и празници;

**8.8.** Спечелени и финансирани проекти

**9. СРОК ЗА ИЗПЪЛНЕНИЕ И ОТЧЕТ НА ПРОГРАМАТА:**

**9.1.** Срокът за изпълнение на Програмата е в рамките на бюджетната 2023 година;

**9.2.** Съгласно чл. 26 а, ал. 4 от Закона за народните читалища Председателя на читалището представя в срок до 31.03.2024 г. пред Кмета на Общината и Общинския съвет доклад за осъществените дейности в изпълнение на Програмата и за изразходваните от бюджета средства през 2023 г.

**9.3.** При отчитане на дейностите в изпълнение на Програмата ще

бъдат отчетени ииндикаторите за оценка на изпълнението.

**ЗАКЛЮЧЕНИЕ:**

Настоятелството на НЧ “Христо Ботев-1907“ счита, че читалището се

вписва в новите европейски стандарти и има място в живота на

българина, и е необходимо да обнови и съобрази дейността си със

съвременните изисквания и потребности на младите хора **.** В началото

на всяка учебна година се правят анкети с ученици и разкриване на

нови школи към читалището по тяхно желание .

Насоките и плана за културните дейности през 2023 г. са

приети на редовно заседание на читалищното настоятелство.

ЧИТАЛИЩЕ „ХРИСТО БОТЕВ-1907“

ГР.НОВИ ИСКЪР ,КВ.КУРИЛО